pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​กระทรวงเกษตรและสหกรณ์ จัดพิธีบวงสรวงบูรพกษัตริย์ องค์พระพิรุณทรงนาค
วันจันทร์ที่ 7 พฤษภาคม 2561
​กระทรวงเกษตรและสหกรณ์ จัดพิธีบวงสรวงบูรพกษัตริย์ องค์พระพิรุณทรงนาค
​กระทรวงเกษตรและสหกรณ์ จัดพิธีบวงสรวงบูรพกษัตริย์ องค์พระพิรุณทรงนาค และสิ่งศักดิ์สิทธิ์ประจํากระทรวง ก่อนพระราชพิธีพืชมงคลจรดพระนังคัลแรกนาขวัญ 2561
นายเลิศวิโรจน์ โกวัฒนะ ปลัดกระทรวงเกษตรและสหกรณ์ ในฐานะผู้ทําหน้าที่พระยาแรกนา ประจําปีพุทธศักราช 2561 เป็นประธานในพิธีบวงสรวงบูรพกษัตริย์ องค์พระพิรุณทรงนาค และสิ่งศักดิ์สิทธิ์ประจํากระทรวงเกษตรและสหกรณ์ ซึ่งเป็นพิธีกรรมก่อนพระราชพิธีพืชมงคลจรดพระนังคัลแรกนาขวัญ ที่จะมีขึ้นในวันจันทร์ที่ 14 พฤษภาคม 2561 โดยนายเลิศวิโรจน์ กล่าวว่า งานบวงสรวงนี้จัดขึ้นเพื่อความเป็นสิริมงคลแก่ พนักงาน ข้าราชการ และประชาชน โดยพิธีบวงสรวงบูรพกษัตริย์ องค์พระพิรุณทรงนาค และศาลพระภูมิเจ้าที่ ของพระยาแรกนาขวัญ จะเป็นพิธีกรรมก่อนวันพระราชพิธีพืชมงคลจรดพระนังคัลแรกนาขวัญ โดยมีพระมหาราชครูพิธีศรีวิสุทธิคุณ พร้อมคณะ เป็นผู้ดูแลการประกอบพิธีพราหมณ์ และมีเทพีคู่หาบทอง-หาบเงิน ร่วมในพิธีด้วย ซึ่งพิธีกรรมดังกล่าว จะแสดงให้เห็นถึงความห่วงใยของพระมหากษัตริย์ที่มีต่อพสกนิกร
ทั้งนี้ ในปีพุทธศักราช 2561 ปฏิทินหลวงได้กําหนดให้วันอาทิตย์ที่ 13 พฤษภาคม 2561เป็นวันสวดมนต์เริ่มการพระราชพิธีพืชมงคล ซึ่งประกอบพระราชพิธี ณ พระอุโบสถวัดพระศรีรัตนศาสดาราม และถือเป็นวันเกษตรกรด้วย สําหรับวันจันทร์ที่ 14 พฤษภาคม 2561เป็นวันพระราชพิธีจรดพระนังคัลแรกนาขวัญ (ไถหว่าน) ซึ่งจะประกอบพิธีบริเวณมณฑลพิธีท้องสนามหลวง
สําหรับเทพีคู่หาบทองปีนี้ ได้แก่ นางสาวพรพิมล ศิริการ นักวิชาการเกษตรชํานาญการ กรมส่งเสริมการเกษตร นางสาวนันทวัน สุวรรณสถิต นักวิชาการสิ่งแวดล้อมชํานาญการ กรมชลประทาน เทพีคู่หาบเงิน ได้แก่ นางสาวกันยารัตน์ นาคกูล นักวิเคราะห์นโยบายและแผนชํานาญการ สํานักงานปลัดกระทรวงเกษตรและสหกรณ์ นางสาวดวงพร งามประดิษฐ์ นักจัดการงานทั่วไปปฏิบัติการ กรมวิชาการเกษตร คู่เคียง มีจํานวน 16 ราย และผู้เชิญเครื่องอิสริยยศ จํานวน 4 ราย โดยมีนายเลิศวิโรจน์ โกวัฒนะ ปลัดกระทรวงเกษตรและสหกรณ์ ทําหน้าที่เป็นพระยาแรกนา พระโคแรกนา ได้แก่ พระโคพอ พระโคเพียง พระโคสํารอง ได้แก่ พระโคเพิ่ม พระโคพูล สําหรับพันธุ์ข้าวพระราชทานที่เตรียมไว้ในพระราชพิธีมีทั้งสิ้น 7 สายพันธุ์ ได้แก่ ปทุมธานี 1,ขาวดอกมะลิ 105, สังข์หยดพัทลุง, กข6,กข.43, กข57 และ กข71 นอกจากนี้ได้เตรียมพันธุ์ข้าวจํานวน 1,799 กิโลกรัม แจกจ่ายให้กับเกษตรกรและประชาชนทั่วประเทศที่เดินทางเข้าร่วมงานเพื่อความเป็นสิริมงคลในวันพระราชพิธีพืชมงคลด้วย
รัฐบาลไทย-ข่าวทำเนียบรัฐบาล-มาตรการช่วยเหลือเยียวยากลุ่มลูกค้าการเคหะแห่งชาติ
วันจันทร์ที่ 13 เมษายน 2563
มาตรการช่วยเหลือเยียวยากลุ่มลูกค้าการเคหะแห่งชาติ
วันอาทิตย์ที่ 12 เมษายน 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
มาตรการเยียวยาเพื่อแบ่งเบาภาระค่าใช้จ่ายต่าง ๆ ให้กับกลุ่มลูกค้าของการเคหะแห่งชาติทั่วประเทศ ที่ได้รับผลกระทบจากวิกฤตโควิด - 19ประกอบด้วย พักชําระค่าเช่าซื้อ ทั้งเงินต้นและดอกเบี้ย /ปลอดค่าเช่า สําหรับลูกค้าอาคารเช่ารายย่อย ลูกค้าที่เช่าแผงตลาด และร้านค้ารายย่อย /ลดค่าเช่าร้อยละ 50 ให้กับผู้เช่าร้านค้ารายย่อยในพื้นที่พลาซ่า หรือแผงตลาดที่ได้ทําสัญญาเช่ากับกับการเคหะแห่งชาติ และร่วมกับกระทรวงสาธารณสุขจัดหาพื้นที่ของการเคหะฯ รองรับผู้ที่อยู่ในกลุ่มเสี่ยงที่จําเป็นต้องกักตัว โดยมาตรการต่าง ๆ นี้ ดําเนินการตั้งแต่เดือน เม.ย. – มิ.ย. 63 สําหรับผู้มีข้อสงสัยสอบถามข้อมูลเพิ่มเติมที่ Call Center 1615
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-วราวุธ​! รมว.ทส.​ ติดตามการก่อสร้างสวนพฤษศาสตร์ป่าชายเลน​นานาชาติ​ ร.9​
วันศุกร์ที่ 8 พฤษภาคม 2563
วราวุธ​! รมว.ทส.​ ติดตามการก่อสร้างสวนพฤษศาสตร์ป่าชายเลน​นานาชาติ​ ร.9​
วราวุธ​! รมว.ทส.​ ติดตามการก่อสร้างสวนพฤษศาสตร์ป่าชายเลน​นานาชาติ​ ร.9​
วราวุธ​! รมว.ทส.​ ติดตามการก่อสร้างสวนพฤษศาสตร์ป่าชายเลน​นานาชาติ​ ร.9​
วันนี้​ (8​ พฤษภาคม​ 2563) เวลา​ 13.30​ น.​  นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ (รมว.ทส.) พร้อมด้วย​ นายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ และผู้บริหารระดับสูง​ของกระทรวงฯ​ ลงพื้นที่​ตรวจติดตาม​ความคืบหน้าการก่อสร้างสวนพฤษศาสตร์ป่าชายเลนนานาชาติ​ ร.​ 9​ ซึ่งปัจจุบันดําเนินการก่อสร้างอยู่ในระยะที่​ 2​ หรือดําเนินการไปแล้วประมาณ​ 20% คาดว่าจะแล้วเสร็จในปี​ พ.ศ.​ 2566 โดยมี​ นายวิทูรัช ศรีนาม​ ผู้ว่าราชการจังหวัดจันทบุรี​ และประชาชนในพื้นที่ให้การต้อนรับ
รมว.ทส.​ ได้เน้นย้ํา​ และกําชับเจ้าหน้าที่เรื่องการตรวจสอบการก่อสร้างอาคารของสวนพฤกษศาสตร์​ฯ​ ​ ต้องมีความถูกต้อง​ เรียบร้อย​ และเหมาะสม​ โดยให้มีการตรวจติดตามอย่างละเอียด​ นอกจากนี้​ ได้พบปะพูดคุย​ ให้ขวัญกําลังใจ​ พร้อมมอบทุกข์ยังชีพบรรเทาทุกข์แก่พี่น้องประชาชน​ ที่ได้รับผลกระทบจากสถานการณ์การแพร่ระบาดไวรัสโคโรน่า​ 2019  ชุมชนบ้านเสม็ดงาม​ ต.หนองบัว​ อ.เมือง​ จ.จันทบุรี​  และร่วมปลูกต้นไม้ป่าชายเลนซึ่งเป็นพันธุ์ไม้ที่มาจากต่างประเทศ​ในโอกาสนี้ด้วย
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิดโครงการ “CU TOYOTA Ha:mo Project”
วันอังคารที่ 26 ธันวาคม 2560
รมว.ดิจิทัลฯ เป็นประธานเปิดโครงการ “CU TOYOTA Ha:mo Project”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานในพิธีเปิดโครงการ “CU TOYOTA Ha:mo Project” พร้อมบรรยายพิเศษหัวข้อ “Appreciation of 1 st EV Sharing in Thailand” และหัวข้อ “Expectation for approach by open innovation platform of CU TOYOTA Ha:mo” โดยบริษัท โตโยต้า มอเตอร์ ประเทศไทย จํากัด จัดขึ้น ซึ่งโครงการดังกล่าวเป็นการเปิดให้บริการรถยนต์ไฟฟ้าขนาดเล็กสําหรับเขตเมือง มีจุดประสงค์เพื่อแบ่งปันการใช้รถ “Car Sharing” ลดปัญหารถติดในพื้นที่บริเวณสยาม จุฬาลงกรณ์มหาวิทยาลัย และสามย่าน รวมทั้งเพื่อแสดงให้เห็นถึงแนวคิดระบบการเดินทางที่รวบรวมเอาบริการทุกอย่างด้านการขนส่งมาไว้ในโลกดิจิทัล สอดคล้องกับนโยบายของรัฐบาลที่ต้องการให้ภาคเอกชนเข้ามามีส่วนร่วมในการพัฒนาประเทศ โดยมีภาครัฐเป็นผู้สนับสนุน ซึ่งจะสร้างประโยชน์อย่างมหาศาลให้กับประเทศในการเปลี่ยนผ่านสังคมสู่ยุคดิจิทัลต่อไป เมื่อวันที่ 19 ธันวาคม 2560 ณ อาคารมหิตลาธิเบศร จุฬาลงกรณ์มหาวิทยาลัย เขตปทุมวัน กรุงเทพฯ
**********************
รัฐบาลไทย-ข่าวทำเนียบรัฐบาล-รมว.สุริยะ ให้ประธานบริษัท IHI Corporation ประเทศญี่ปุ่น และคณะเข้าพบ
วันศุกร์ที่ 6 ธันวาคม 2562
รมว.สุริยะ ให้ประธานบริษัท IHI Corporation ประเทศญี่ปุ่น และคณะเข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายซูกิโอะ มิซึโอะกะ ประธานบริษัท IHI Corporation ประเทศญี่ปุ่น และคณะเข้าพบ  ณ ห้องรับรอง 2 ชั้น 2 สํานักงานปลัดกระทรวงอุตสาหกรรม
วันนี้ (6 ธ.ค. 62) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายซูกิโอะ มิซึโอะกะ ประธานบริษัท IHI Corporation ประเทศญี่ปุ่น และคณะเข้าพบ เพื่อเข้าเยี่ยมคารวะและขอบคุณคณะกระทรวงอุตสาหกรรมที่เข้าเยี่ยมชมโรงงาน ณ จังหวัดฮอกไกโด ประเทศญี่ปุ่น โดยมีนายภานุวัฒน์ ตริยางกูรศรี รองปลัดกระทรวงอุตสาหกรรม นางสาวสุชาดา แทนทรัพย์ โฆษกกระทรวงอุตสาหกรรม นายภาสกร ชัยรัตน์ รองอธิบดีกรมส่งเสริมอุตสาหกรรม เข้าร่วมด้วย ณ ห้องรับรอง 2 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ เปิดงาน “ของดีจากชายแดนใต้ครั้งที่ 10”
วันจันทร์ที่ 28 สิงหาคม 2560
กระทรวงเกษตรและสหกรณ์ เปิดงาน “ของดีจากชายแดนใต้ครั้งที่ 10”
กระทรวงเกษตรและสหกรณ์ เปิดตลาดอ.ต.ก. ระดมสินค้าเกษตรคุณภาพจาก 4 จังหวัดชายแดนภาคใต้มาจําหน่าย 25 ส.ค. -  3 ก.ย.นี้
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานพิธีเปิดงาน “ของดีจากชายแดนใต้ครั้งที่ 10” ซึ่งจัดขึ้นตั้งแต่วันที่ 25 สิงหาคม – 3 กันยายน 2560 ณ บริเวณตลาด อ.ต.ก. ( พหลโยธิน ) เขตจตุจักร กรุงเทพมหานคร กล่าวว่า “พื้นที่ 4 จังหวัดชายแดนใต้สงขลา ยะลา ปัตตานี และนราธิวาส ถือเป็นอีกหนึ่งพื้นที่สําคัญ ของไทย ที่มีผลิตผลการเกษตร มีสินค้าพื้นเมือง สินค้าท้องถิ่น ที่เป็นอัตตลักษณ์ของท้องถิ่น ที่มีคุณภาพ และมาตรฐาน ผัก และผลไม้ที่น่าสนใจ หลากหลาย แต่ปัญหาจากสถานการณ์ต่างๆ ที่เกิดขึ้นในพื้นที่ ได้ส่งผลต่อการดํารงชีวิต การประกอบอาชีพของประชาชน และต่อเนื่องถึงทางด้านเศรษฐกิจในภาพรวม กระทรวงเกษตรและสหกรณ์ ได้มีบทบาทในการเข้าร่วมแก้ไขปัญหาและพัฒนาจังหวัดชายแดน ภาคใต้ และการจัดกิจกรรม “ของดีจากชายแดนใต้” จะเป็นการกระตุ้นเศรษฐกิจ เพิ่มช่องทางการ จําหน่ายให้กับพี่น้องชายแดนใต้” กิจกรรม “ของดีจากชายแดนใต้” โดยได้เริ่มจัดเป็นครั้งแรกเมื่อปี 2551 และได้รับการตอบรับเป็น อย่างดีโดยได้มีการจัดอย่างต่อเนื่องเรื่อยมาจนถึงครั้งนี้นับเป็นครั้งที่ 10
สําหรับกิจกรรม “ของดีจาก ชายแดนใต้ครั้งที่ 10” จะเป็นการรวบรวมสินค้าคุณภาพ ราคาพิเศษ อาทิสินค้าแปรรูป งาน หัตถกรรม จากชาวบ้าน จังหวัดสงขลา ยะลา ปัตตานี และนราธิวาส มารวบรวมไว้ ให้ประชาชนที่ สนใจได้จับจ่ายภายในงาน นอกจากนี้ยังมีการ ออกร้านจําหน่ายอาหารพื้นเมือง อาทิ ปลากุเลา ไก่กอ และ ข้าวมันไก่เบตง ใบไม้สีทอง ผลไม้สด ลองกอง ทุเรียน รวมถึงผักพื้นเมือง และกิจกรรมสาธิต การทําหัตถกรรม การแสดงศิลปะพื้นเมือง ฯลฯ
ด้านนายกมลวิศว์แก้วแฝก ผู้อํานวยการ องค์การตลาดเพื่อเกษตรกร (อ.ต.ก.) กล่าวว่า “เราหวังเป็นอย่างยิ่งว่ากิจกรรมในครั้งนี้จะช่วยสร้างโอกาส และเพิ่มช่องทางการกระจายสินค้าให้กับพี่ น้องประชาชน 4 จังหวัดชายแดนภาคใต้ให้เป็นที่รับรู้ได้เป็นอย่างดีและเป็นการช่วยเศรษฐกิจของ ชาวบ้านในพื้นที่ให้ดีขึ้น นอกจากนี้ผู้ที่สนใจยังได้มีโอกาสพบปะกับชาวบ้าน และเกษตรกรผู้ผลิต สินค้า ทําให้เกิดความเข้าใจในกระบวนการผลิตสินค้าเกษตรกรรม และหัตถกรรมมากขึ้น และท้ายที่สุดผู้ ที่มาจับจ่ายสินค้าภายในงานยังจะได้สินค้าที่มีคุณภาพ และราคาถูกอีกด้วย กิจกรรม “ของดีจากชายแดนใต้ครั้งที่ 10” จะเริ่มตั้งแต่วันที่ 25 สิงหาคม – 3 กันยายน 2560 ณ บริเวณตลาด อ.ต.ก. ( พหลโยธิน ) เขตจตุจักร กรุงเทพมหานคร
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-​พิธีวางพวงมาลาถวายราชสักการะพระบาทสมเด็จพระปกเกล้าเจ้าอยู่หัว
วันพุธที่ 30 พฤษภาคม 2561
​พิธีวางพวงมาลาถวายราชสักการะพระบาทสมเด็จพระปกเกล้าเจ้าอยู่หัว
​พิธีวางพวงมาลาถวายราชสักการะพระบาทสมเด็จพระปกเกล้าเจ้าอยู่หัว
วันนี้ 30 พฤษภาคม 2561 นายเอกภัทร วังสุวรรณ รองเลขาธิการคณะกรรมการอ้อยและน้ําตาลทราย เป็นประธานวางพวงมาลาถวายราชสักการะพระบาทสมเด็จพระปกเกล้าเจ้าอยู่หัว ณ พระบรมราชานุสาวรีย์ หน้าตึกรัฐสภา พระราชวังดุสิต
รัฐบาลไทย-ข่าวทำเนียบรัฐบาล-พระเจ้าหลานเธอฯ ทรงเยี่ยมผู้ที่เคยเข้าร่วมโครงการกำลังใจในพระดำริฯ และทรงร่วมกิจกรรมการอบรมผู้เข้าร่วมโครงการนำแนวทางศาสตร์พระราชามาปรับใช้กับผู้ต้องขัง รุ่นที่ ๗ จ.เชียงราย
วันเสาร์ที่ 30 ธันวาคม 2560
พระเจ้าหลานเธอฯ ทรงเยี่ยมผู้ที่เคยเข้าร่วมโครงการกําลังใจในพระดําริฯ และทรงร่วมกิจกรรมการอบรมผู้เข้าร่วมโครงการนําแนวทางศาสตร์พระราชามาปรับใช้กับผู้ต้องขัง รุ่นที่ ๗ จ.เชียงราย
พระเจ้าหลานเธอฯ ทรงเยี่ยมผู้ที่เคยเข้าร่วมโครงการกําลังใจในพระดําริฯ และทรงร่วมกิจกรรมการอบรมผู้เข้าร่วมโครงการนําแนวทางศาสตร์พระราชามาปรับใช้กับผู้ต้องขัง รุ่นที่ ๗ จ.เชียงราย
เมื่อวันพฤหัสบดีที่ ๒๘ ธันวาคม ๒๕๖๐ เวลา ๑๑.๒๕ น. ณ ตะวันฟาร์มและศูนย์วิสาหกิจชุมชน อําเภอแม่ลาว จังหวัดเชียงรายพระเจ้าหลานเธอ พระองค์เจ้าพัชรกิติยาภาเสด็จไปยังตะวันฟาร์มและศูนย์วิสาหกิจชุมชน โดยมีพลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พันตํารวจเอก ณรัชต์ เศวตนันทน์ อธิบดีกรมราชทัณฑ์ นายประสาร มหาลี้ตระกูล อธิบดีกรมคุมประพฤติพร้อมด้วยผู้บริหาร ข้าราชการ และเจ้าหน้าที่กรมราชทัณฑ์ ตลอดจนผู้เกี่ยวข้อง เฝ้ารับเสด็จฯ
โอกาสนี้ ได้ทรงเยี่ยมผู้ที่เคยเข้าร่วมโครงการกําลังใจในพระดําริฯ ที่น้อมนําแนวทางตามปรัชญาเศรษฐกิจพอเพียง หรือศาสตร์พระราชาของพระบาทสมเด็จพระปรมินทรมหาภูมิพลอดุลยเดช มาปรับใช้ในการดํารงชีวิต ซึ่งภายหลังจากที่ผ่านการอบรมจากโครงการกําลังใจฯ รุ่นที่ ๖ บุคลลต้นแบบที่ได้เข้าร่วมโครงการกําลังใจฯ ได้นําความรู้ที่ได้รับมาประกอบอาชีพเกษตรกรรม โดยเริ่มทดลองทําการเกษตรในรูปแบบเศรษฐกิจพอเพียงบนที่นาของตนเองตามความเข้าใจ และให้ชื่อว่า “ตะวันฟาร์ม หมายถึง แสงสว่าง และความรุ่งเรือง” สําหรับวิสาหกิจชุมชนของกลุ่มอาชีพการเกษตรแบบผสมผสานแห่งนี้ ได้ก่อตั้งขึ้นเมื่อวันที่ ๔ เมษายน ๒๕๕๙ โดยมีบิดาของบุคคลต้นแบบเป็นประธานกลุ่มฯ ปัจจุบันมีสมาชิก จํานวน ๑๕ คน ซึ่งสมาชิกของกลุ่มฯ สามารถนําผลผลิตที่เหลือจากการบริโภคมาจําหน่าย เพื่อลดรายจ่ายในครัวเรือนและสร้างรายได้เสริมให้กับครอบครัว ทั้งนี้ จากการดําเนินงานสามารถสร้างอาชีพให้สมาชิกมีรายได้เสริม
ต่อจากนั้น เวลา ๑๔.๒๘ น. เสด็จไปยังเรือนจําชั่วคราวดอยฮาง อําเภอเมือง จังหวัดเชียงราย เพื่อทรงร่วมกิจกรรมการอบรมผู้เข้าร่วมโครงการนําแนวทางศาสตร์พระราชามาปรับใช้กับผู้ต้องขัง โดยกรมราชทัณฑ์ได้สนองพระดําริและเริ่มดําเนินการตั้งแต่ปี ๒๕๕๓ เพื่อน้อมนําหลักปรัชญาเศรษฐกิจพอเพียงของพระบาทสมเด็จพระปรมินทรมหาภูมิพลอดุลยเดช มาปรับใช้และถ่ายทอดให้ผู้ต้องขังได้เรียนรู้ และฝึกปฏิบัติเพื่อเตรียมความพร้อมก่อนพ้นโทษออกจากเรือนจํา
ในการนี้ ทรงเปิดป้ายเรือนจําชั่วคราวดอยฮาง ซึ่งเป็นเรือนจําในสังกัดเรือนจํากลางเชียงราย มีพื้นที่ ๗๕ ไร่ ปัจจุบันมีผู้ต้องขังอยู่ประจํา จํานวน ๑๖๖ คน และมีผู้ต้องขังที่เข้าร่วมโครงการกําลังใจฯ จํานวน ๔๕ คน การดําเนินงานในโครงการดังกล่าวเป็นการนําแนวทางศาสตร์พระราชามาปรับใช้กับผู้ต้องขัง ภายใต้โครงการกําลังใจในพระเจ้าหลานเธอ พระองค์เจ้าพัชรกิติยาภา ซึ่งมีผู้ต้องขังที่ได้รับการฝึกอบรมการทําเกษตรทฤษฎีใหม่ และฝึกอาชีพตามความถนัด จํานวน ๓๕๐ คน
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ และคณะ ร่วมทำบุญตักบาตร ในพิธีบำเพ็ญกุศลและกิจกรรมน้อมรำลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
วันอังคารที่ 23 ตุลาคม 2561
รัฐมนตรีช่วย ก.อุตฯ และคณะ ร่วมทําบุญตักบาตร ในพิธีบําเพ็ญกุศลและกิจกรรมน้อมรําลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
รัฐมนตรีช่วย ก.อุตฯ และคณะ ร่วมทําบุญตักบาตร ในพิธีบําเพ็ญกุศลและกิจกรรมน้อมรําลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
วันนี้ (23 ตุลาคม 2561) เวลา 07.00 น. นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมภริยา นายพสุ โลหารชุน ปลัดกระทรวงอุตสาหกรรม นายอภิจิณ โชติกเสถียร นายสุรพล ชามาตย์ รองปลัดกระทรวงอุตสาหกรรม นายจุลพงษ์ ทวีศรี ผู้ตรวจราชการกระทรวงอุตสาหกรรม และนางรวีวรรณ อุตรนคร ผู้อํานวยการกองกลาง สํานักงานปลัดกระทรวงอุตสาหกรรม ร่วมทําบุญตักบาตรในพิธีบําเพ็ญกุศลและกิจกรรมน้อมรําลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว ณ พระลานพระราชวังดุสิต
รัฐบาลไทย-ข่าวทำเนียบรัฐบาล-มาตรการเร่งด่วนเพื่อช่วยเหลือด้านพลังงานให้แก่ประชาชน
วันอังคารที่ 17 มีนาคม 2563
มาตรการเร่งด่วนเพื่อช่วยเหลือด้านพลังงานให้แก่ประชาชน
วันอังคารที่ 17 มีนาคม 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
​
ครม. เห็นชอบมาตรการลดภาระค่าครองชีพด้านพลังงานให้แก่ประชาชน เพื่อให้ผู้ใช้ไฟฟ้าของบ้านอยู่อาศัย และกิจการขนาดเล็ก สามารถใช้สิทธิขอคืนเงินประกันการใช้ไฟฟ้าตามขนาดเครื่องวัดหน่วยไฟฟ้า ซึ่งครอบคลุมผู้ใช้ไฟฟ้าประมาณ 21 ล้านราย วงเงินรวมประมาณ 30,000 ล้านบาท โดยจะเริ่มทยอยคืนได้ตั้งแต่เดือนมี.ค. นี้ นอกจากนี้ ยังตรึงอัตราค่าเอฟที เดือนพ.ค. และลดค่าไฟฟ้าให้กับผู้ใช้ไฟฟ้าทุกประเภท ตั้งแต่เดือนเม.ย. – มิ.ย. 63 ส่วนผู้ใช้ไฟฟ้าประเภทธุรกิจโรงแรม และกิจการให้เช่าพักอาศัย จะขยายเวลาการชําระค่าไฟฟ้าโดยไม่คิดค่าปรับ โดยไม่งดจ่ายไฟฟ้าเป็นการชั่วคราวอีกด้วย
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมสรรพสามิตขอศึกษามาตรการกระตุ้นผู้บริโภคในการซื้อรถยนต์คันใหม่ ด้วยการจัดเก็บค่าธรรมเนียมกับรถยนต์เก่า
วันจันทร์ที่ 16 ธันวาคม 2562
กรมสรรพสามิตขอศึกษามาตรการกระตุ้นผู้บริโภคในการซื้อรถยนต์คันใหม่ ด้วยการจัดเก็บค่าธรรมเนียมกับรถยนต์เก่า
นายพชร อนันตศิลป์ อธิบดีกรมสรรพสามิต กระทรวงการคลัง แจงกรมสรรพสามิตขอศึกษามาตรการกระตุ้นผู้บริโภคในการซื้อรถยนต์คันใหม่ ด้วยการจัดเก็บค่าธรรมเนียมกับรถยนต์เก่า
นายพชร อนันตศิลป์ อธิบดีกรมสรรพสามิต กระทรวงการคลังชี้แจงกรณีนายครรชิต ไชยสุโพธิ์ ประธานกลุ่มอุตสาหกรรมยานยนต์ สภาอุตสาหกรรมยานยนต์แห่งประเทศไทย เสนอมาตรการกระตุ้นผู้บริโภคในการซื้อรถยนต์คันใหม่ ด้วยการเสนอให้กรมสรรพสามิตจัดตั้งกองทุนเพื่อจัดเก็บค่าธรรมเนียมกับรถยนต์เก่าที่ยังใช้งานอยู่ภายใต้เงื่อนไขว่าหากผู้ใช้รถซื้อรถยนต์ใหม่นํารถคันเก่าเข้าสู่กระบวนการกําจัดซากที่ได้มาตรฐานจะได้รับเงินที่จ่ายเข้ากองทุนคืนพร้อมดอกเบี้ยว่าปัจจุบันกรมสรรพสามิตจัดเก็บภาษีเฉพาะรถยนต์ใหม่ที่ผลิตจากโรงอุตสาหกรรมหรือนําเข้าจากต่างประเทศโดยจัดเก็บภาษีตามหลักสิ่งแวดล้อม โดยกําหนดอัตราภาษีตามอัตราการปล่อยก๊าซคาร์บอนไดออกไซด์ (CO2)เพื่อสนับสนุนการใช้รถยนต์ที่มีประสิทธิภาพ ส่งเสริมให้เกิดการประหยัดพลังงานและลดมลพิษด้านสิ่งแวดล้อมจากการปล่อยCO2อันเป็นสาเหตุหลักให้เกิดสภาวะโลกร้อน และฝุ่นPM 2.5กรณีแนวคิดในการจัดตั้งกองทุนเพื่อส่งเสริมให้กําจัดซากรถยนต์ เป็นข้อเสนอของภาคเอกชนให้กรมสรรพสามิต เพื่อสร้างระบบในการกําจัดซากรถยนต์เก่าใช้แล้วอย่างถูกวิธีและเป็นไปตามมาตรฐานตามหลักสากล ซึ่งปัจจุบันมีซากรถยนต์เก่าใช้แล้วถูกทิ้งอยู่เป็นจํานวนมาก และมีแนวโน้มที่จะมีปริมาณเพิ่มสูงขึ้นในอนาคต หากมีระบบการจัดการดังกล่าวก็จะสามารถนําชิ้นส่วนและเศษเหล็กไปใช้ทําประโยชน์ได้ รวมทั้งช่วยลดปริมาณซากรถยนต์เก่าที่มีการจอดทิ้งไว้ในที่สาธารณะซึ่งหลายประเทศได้มีการดําเนินการแล้ว อย่างไรก็ตาม กรมสรรพสามิตจําเป็นต้องศึกษาผลกระทบของข้อเสนอดังกล่าวอย่างรอบคอบ เพื่อให้เกิดประโยชน์สูงสุดต่อผู้มีส่วนได้เสียและผู้เกี่ยวข้องโดยเฉพาะอย่างยิ่งต้องไม่ก่อให้เกิดภาระแก่ประชาชน โดยจะต้องมีการรับฟังความคิดเห็นจากผู้ที่เกี่ยวข้องก่อนที่จะมีมาตรการหรือการดําเนินการใด ๆ ในชั้นนี้ จึงเป็นเพียงแนวคิดที่ภาคเอกชนนําเสนอต่อกรมสรรพสามิตเบื้องต้นเท่านั้น
----------------------
รัฐบาลไทย-ข่าวทำเนียบรัฐบาล-​“เบญจมาพร”ประชุมเบญจภาคีกับ จ.อ่างทอง แก้ปัญหากลิ่นโรงงานไทยเรยอน
วันพุธที่ 6 มิถุนายน 2561
​“เบญจมาพร”ประชุมเบญจภาคีกับ จ.อ่างทอง แก้ปัญหากลิ่นโรงงานไทยเรยอน
ผู้ตรวจราชการกระทรวงอุตสาหกรรม ร่วมเป็นประธานการประชุมคณะกรรมการเบญจภาคีเพื่อตรวจสอบการใช้ถ่านหินและปัญหาเกี่ยวกับกลิ่นจากการประกอบกิจการโรงงาน บริษัท ไทยเรยอน จํากัด (มหาชน)  ณ ห้องประชุมวิเศษชัยชาญ ชั้น 2 ศาลากลางจังหวัดอ่างทอง
วันที่ 6 มิถุนายน 2561 นางเบญจมาพร เอกฉัตร์ ผู้ตรวจราชการกระทรวงอุตสาหกรรม และ นายประมวล มุ่งมาตร รองผู้ว่าราชการจังหวัดอ่างทอง ร่วมเป็นประธานการประชุมคณะกรรมการเบญจภาคีเพื่อตรวจสอบการใช้ถ่านหินและปัญหาเกี่ยวกับกลิ่นจากการประกอบกิจการโรงงาน บริษัท ไทยเรยอน จํากัด (มหาชน) ครั้งที่ 2/2561 โดยเชิญผู้เกี่ยวข้อง 5 ฝ่าย ได้แก่ ท้องถิ่น ราชการ โรงงาน ประชาชน(ชมรมรักษ์อ่างทองและผู้ร้องเรียน) รวมทั้งสื่อมวลชนเข้าร่วมกว่า 50 คน ในส่วนของกระทรวงฯ มีนายอํานวย สุวรรณรักษ์ อุตสาหกรรมจังหวัดอ่างทอง ผู้แทนกรมโรงงานอุตสาหกรรม นําโดยนายเศรษฐรัชต์ เลือดสกุล ผู้อํานวยการส่วนที่ 5 กองบริการอนุญาตโรงงาน 1 ร่วมด้วย ณ ห้องประชุมวิเศษชัยชาญ ชั้น 2 ศาลากลางจังหวัดอ่างทอง
รัฐบาลไทย-ข่าวทำเนียบรัฐบาล-7 วิธีดูแลบ้านและคนในครอบครัวให้ห่างจากโควิด-19
วันพุธที่ 25 มีนาคม 2563
7 วิธีดูแลบ้านและคนในครอบครัวให้ห่างจากโควิด-19
มีวิธีการอย่างไรบ้างนะ
1.กินช้อนกลางส่วนตัว
2.ทําความสะอาดบ้าน
3.ปิดฝาชักโครกก่อนกด
4.ทิ้งหน้ากากอนามัยให้ถูกวิธี (นําใส่ถุงพลาสติก มัดปากถุงให้เรียบร้อย)
5.ล้างแอร์ มุ้งลวด
6.ล้างมือบ่อยๆ
7.เปิดประตูหน้าต่างเพื่อให้อากาศถ่ายเท
รัฐบาลไทย-ข่าวทำเนียบรัฐบาล-เอกอัครราชทูตปากีสถานประจำประเทศไทยเข้าเยี่ยมคารวะนายกรัฐมนตรี
วันศุกร์ที่ 2 มิถุนายน 2560
เอกอัครราชทูตปากีสถานประจําประเทศไทยเข้าเยี่ยมคารวะนายกรัฐมนตรี
เอกอัครราชทูตปากีสถานประจําประเทศไทยเข้าเยี่ยมคารวะนายกรัฐมนตรี
วันนี้ (2 มิ.ย. 60) เวลา 13.30 น. นายโซเฮล คาน (Mr. Sohail Khan) เอกอัครราชทูตสาธารณรัฐอิสลามปากีสถานประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ห้องสีงาช้าง ตึกไทยคู่ฟ้า ทําเนียบรัฐบาล เพื่ออําลาในโอกาสพ้นจากหน้าที่ ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีแสดงความยินดีที่ได้พบกับออท.ปากีสถานในวันนี้ พร้อมแสดงความขอบคุณที่ออท.ปากีสถาน ได้ทํางานอย่างเต็มที่เพื่อส่งเสริมความสัมพันธ์ระหว่างไทย-ปากีสถานให้ใกล้ชิดขึ้น ตลอดระยะเวลา 4 ปีที่ดํารงตําแหน่ง และขอให้มั่นใจว่าฝ่ายไทยจะสนับสนุนการทํางานและให้ความร่วมมือแก่ออท. คนใหม่อย่างเต็มที่
ในการนี้ นายกรัฐมนตรียินดีที่ความร่วมมือด้านความมั่นคงระหว่างไทยกับปากีสถานมีความก้าวหน้าและใกล้ชิด เห็นได้จากการแลกเปลี่ยนการเยือนระหว่างกันอย่างสม่ําเสมอ และยินดีที่ได้ทราบความคืบหน้าการจัดทําบันทึกความเข้าใจว่าด้วยความร่วมมือด้านการทหารไทย-ปากีสถาน และหวังว่าสองฝ่ายจะลงนามได้ในเร็ววัน ซึ่งจะเป็นประโยชน์ต่อการส่งเสริมความร่วมมือด้านการทหารให้ครอบคลุมหลายมิติมากยิ่งขึ้น
ทั้งสองฝ่ายประสงค์ให้มีการเพิ่มมูลค่าการค้าและการลงทุนระหว่างกัน โดยยินดีที่ได้ทราบว่าการเจรจาความตกลง FTA ระหว่างไทย-ปากีสถาน ครั้งที่ 7 เมื่อเดือนพฤษภาคมที่ผ่านมาเป็นไปด้วยดีและมีผลการหารือเป็นที่น่าพอใจ โดยหวังว่าทั้งสองฝ่ายจะสามารถเจรจาความตกลง FTA ให้เสร็จสิ้นภายในปีนี้และสามารถบังคับใช้ในปีถัดไป เพื่อเป็นกลไกสําคัญในการส่งเสริมการค้าระหว่างสองประเทศ
โอกาสนี้นายกรัฐมนตรีแสดงความขอบคุณที่ปากีสถานให้การสนับสนุนไทยในเวที OIC มาโดยตลอด ซึ่งออท. ปากีสถานแสดงความชื่นชมกระบวนการทํางานของไทยในการจัดการปัญหาชายแดนใต้ด้วยสันติวิธี
*******************
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงกลาโหม รับการเข้าเยี่ยมคารวะจากรองประธานสำนักงานอุตสาหกรรมป้องกันประเทศแห่งสาธารณรัฐตุรกี
วันพุธที่ 20 พฤศจิกายน 2562
รัฐมนตรีช่วยว่าการกระทรวงกลาโหม รับการเข้าเยี่ยมคารวะจากรองประธานสํานักงานอุตสาหกรรมป้องกันประเทศแห่งสาธารณรัฐตุรกี
พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม รับการเข้าเยี่ยมคารวะจากนาย Serdar Demirel รองประธานสํานักงานอุตสาหกรรมป้องกันประเทศแห่งสาธารณรัฐตุรกี
พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม รับการเข้าเยี่ยมคารวะจากนาย Serdar Demirel รองประธานสํานักงานอุตสาหกรรมป้องกันประเทศแห่งสาธารณรัฐตุรกี เพื่อหารือแนวทางความร่วมมือด้านอุตสาหกรรมป้องกันประเทศระหว่างไทยกับสาธารณรัฐตุรกี และให้ข้อมูลเกี่ยวกับยุทโธปกรณ์ และอุตสาหกรรมป้องกันประเทศของสาธารณรัฐตุรกี และได้เข้าร่วมชมงาน Defense and Security 2019 ที่ประเทศไทย ระหว่างวันที่ 18 - 21 พ.ย.62
รัฐบาลไทย-ข่าวทำเนียบรัฐบาล-สมเด็จพระเทพรัตนราชสุดาฯ สยามบรมราชกุมารี ทรงเปิด“ห้องสมุดพร้อมปัญญา” ณ เรือนจำกลางนครพนม
วันจันทร์ที่ 18 กุมภาพันธ์ 2562
สมเด็จพระเทพรัตนราชสุดาฯ สยามบรมราชกุมารี ทรงเปิด“ห้องสมุดพร้อมปัญญา” ณ เรือนจํากลางนครพนม
สมเด็จพระเทพรัตนราชสุดาฯ สยามบรมราชกุมารี ทรงเปิด“ห้องสมุดพร้อมปัญญา” ณ เรือนจํากลางนครพนม
ในวันจันทร์ที่ 18 กุมภาพันธ์ 2562 เวลา 09.00 น. สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทรงเปิด “ห้องสมุดพร้อมปัญญา” โดยมีพลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พันตํารวจเอก ณรัชต์ เศวตนันทน์ อธิบดีกรมราชทัณฑ์ นายสยาม ศิริมงคล ผู้ว่าราชการจังหวัดนครพนม นายจรูญ เหง่าลา ผู้บัญชาการเรือนจํากลางนครพนม พร้อมข้าราชการและเจ้าหน้าที่กรมราชทัณฑ์ เฝ้ารับเสด็จ ณ เรือนจํากลางนครพนม ตําบลขามเฒ่า อําเภอเมือง จังหวัดนครพนม
สําหรับ“ห้องสมุดพร้อมปัญญา” เรือนจํากลางนครพนมก่อสร้างขึ้น เมื่อเดือนกรกฎาคม พ.ศ. 2546 มีพื้นที่อาคารห้องสมุด 155 ตารางเมตร โดยมีการจัดมุมเรียนรู้และจัดหนังสือสื่อสารสนเทศให้เหมาะสม เพื่อประโยชน์ต่อการใช้บริการและการเรียนรู้ของผู้ต้องขัง ซึ่งได้รับการสนับสนุนการดําเนินงานจากหน่วยงานภาครัฐและเอกชนในการสนับสนุนทรัพยากรสารสนเทศห้องสมุด รวมถึงการจัดอบรมด้านการศึกษาให้แก่ผู้ต้องขัง
รัฐบาลไทย-ข่าวทำเนียบรัฐบาล-บสย.จัดโครงการ CSR “บสย. รักษ์สิ่งแวดล้อม” แปลงขวดน้ำพลาสติก สู่หน้ากากอนามัย ผลิตจากผ้าจีวร
วันอังคารที่ 14 เมษายน 2563
บสย.จัดโครงการ CSR “บสย. รักษ์สิ่งแวดล้อม” แปลงขวดน้ําพลาสติก สู่หน้ากากอนามัย ผลิตจากผ้าจีวร
บสย. จัดกิจกรรม CSR “แปลงขวดน้ําพลาสติก สู่หน้ากากอนามัยผลิตจากผ้าจีวร” ในโครงการ “บสย. รักษ์สิ่งแวดล้อม” ส่งมอบวัดจากแดง จ.สมุทรปราการ
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) นําทีมผู้บริหาร เปิดโครงการ “บสย. รักษ์สิ่งแวดล้อม” ภายใต้ชื่อกิจกรรม “บริจาคขวดน้ําพลาสติก เพื่อผลิตจีวร” ซึ่งเป็นโครงการด้านการแสดงความรับผิดชอบต่อสังคมของ บสย. (CSR) ประจําปี 2563 เพื่อรณรงค์และส่งเสริมให้พนักงาน บสย. มีส่วนร่วมในการลดปัญหาสิ่งแวดล้อม เห็นประโยชน์ของการใช้พลาสติกอย่างคุ้มค่า ลดปริมาณขยะประเภทขวดน้ําพลาสติก และตระหนักในการลดใช้พลาสติกภายในองค์กร
สําหรับกิจกรรม “บริจาคขวดน้ําพลาสติก เพื่อผลิตจีวร” เริ่มขึ้นในเดือนมีนาคม 2563 ที่ผ่านมาระยะเวลาสิ้นสุดโครงการเดือนธันวาคม 2563 โดยการแปลงขวดน้ําพลาสติกเป็นผ้าจีวร จากนั้นนําผ้าจีวรมาผลิตเป็นหน้ากากอนามัย โดย บสย.จะส่งมอบขวดน้ําพลาสติกให้วัดจากแดง จ.สมุทรปราการ เพื่อนําไปส่งต่อให้วิสาหกิจชุมชนวัดจากแดง นําขวดพลาสติกเข้าสู่กระบวนรีไซเคิล นําขวดมาแปรรูปเป็นวัตถุดิบ (โพลีเอสเตอร์) ในการผลิตผ้าจีวร ปั่นเป็นเส้นใยสําเร็จรูป เพื่อทอเป็นผืนผ้านําไปตัดเย็บเป็นจีวร สําหรับพระภิกษุสงฆ์ต่อไป โดยขยะขวดพลาสติก 60 ขวด สามารถผลิตผ้าจีวรได้ 1 ผืน
“ที่ผ่านมา บสย. มีการทํากิจกรรม CSR อย่างต่อเนื่อง ปีที่แล้วเรารณรงค์เรื่องการใช้ถุงผ้า เพื่อปลูกจิตสํานึกลดการใช้ถุงพลาสติกอย่างจริงจัง ปี 2563 บสย. รณรงค์ต่อเนื่องให้ลดการใช้พลาสติก และส่งเสริมการมีส่วนร่วมนําขวดพลาสติกมาบริจาค เพื่อส่งมอบให้ทางวัดนําไปรีไซเคิล ใช้ผลิตผ้าจีวร ซึ่งผ้าจีวรนี้จะมีการนําไปผลิตเป็นหน้ากากอนามัย และบริจาคให้กับทางพระสงฆ์ต่อไป โครงการนี้ไม่ใช่แค่การรณรงค์พร้อมปลูกจิตสํานึกให้กับพนักงานเท่านั้น แต่เป็นการส่งเสริมและทํานุบํารุงพุทธศาสนา ควบคู่ไปกับการช่วยสร้างสังคมให้เข้มแข็งและเติบโตอย่างยั่งยืน ” ดร.รักษ์ กล่าว